شەفەق نیوز/ سەرۆک هەرێم کوردستان نێچیرڤان بارزانی، ئمڕوو جومعە، بەیاننامیگ دەرکرد وە بوونەی رەدبۊن 52 ساڵ لەبان رێکەفتن ١١ی ئادار/ مارس 1970 لە نوان حکومەت عراق و شۆرش ئەیلوول  وە سەرۆکایەتی سەرۆک کوردی رەحمەتی مەڵا موستەفا بەرزانی.
سەرۆک نێچیرڤان بارزانی راگەیان، "رێكکەفتن  11ى ئادار گرنگترين ده‌ستكه‌فت مێژووى نوو کووشش ئازاديخوازيى  كوردستانه‌،  ک بۊیە يه‌كه‌م به‌ڵگه‌نامه‌ى ياسايى و دانوەپینریاگ وه‌ مافه‌ رەوایەیل، هه‌رچه‌ن ده‌سڵات ئه‌وساى عراق دۊاجار له‌ رێككه‌فتنه‌گه‌ په‌شيمان بۊەو، باوجی بۊە هووکار ناسانن دۆز مللەت  كوردستان لەبان ئاست جەهان و بنه‌مايگ ئەرا ده‌سكه‌فته‌یل دۊاجاری له‌ ڕاپه‌ڕين و دامه‌زرانن قه‌واره‌ى ده‌ستوورى و فيدراليى هه‌رێم كوردستان".
وتیش: "ئه‌گه‌ر ده‌سڵات ئه‌وساى عراق رێز له‌ رێككه‌فتنه‌گه‌ بورداد، وڵات و ئایندەی نه‌وه‌یل  له‌ چەن جەنگ و مه‌ينه‌تى مقیەتی کرد، و ئیسە عراق وه‌ ته‌واوى وڵاتیگتر  سەروەخوەی سه‌قامگير و ئاوه‌دان  بۊ، وتیش:  ئیسە بایەت گشتمان له‌ عراق په‌ن له‌وە وه‌ربگريمن و مقیەتی بکەیمن لە فيدراليزم و مافه‌یل ده‌ستووری گشت پێكهاته‌یل عراق، ئیسە و ئایندەی خاستر ئەرا نه‌وه‌یل دابين بكه‌يمن".
